Togo

mini|A Koatn vo d Vawoltingsbaziak
mini|Es Togoland um 1915
Togo, amtle franz. République togolaise, engl. Togolese Republic, is a Land z Westafrika un grenzt in Westn mid Ghana, in Oustn mid Benin un in Noadn mid Burkina Faso in Sidn min Atlantik zamm. Es Land vo da neadlinga Grenz nou Sidn zen Gulf vo Guinea, wou d Haptstod Lomé ligt. Togo is midrana Flechn vo umma 57,000 km² oins vo de am mejran kloawinzing Landln vo Afrika midrana Bvelkaring vo umma 8 Milliona Leit, un aa oins vo de schmellanan Lenda i da ganzn Welt midrana Broitn vo niad amol 115 km."World Population prospects – Population division". population.un.org. United Nations Department of Economic and Social Affairs, Population Division. – World Population Prospects: The 2019 Revision" (xslx). population.un.org. United Nations Department of Economic and Social Affairs, Population Division.

Es git prehistorische Fund, dass d Region schou freja bsidlt gweng is.Vgl. https://fr.wikipedia.org/w/index.php?title=Histoire_du_Togo&oldid=179378808#Préhistoire Von n 11. bis i s 16. Jh. san vill Vulksgruppn oda Velkln i da Region gweng. Ma list dou vo Velkln wej d Bassari, d Tamberma, d Kabyé, d Gourma, d Kotokoli, d Tyokossi, d Bariba oda d ÉwéE.G, «Le Royaume de Notse (Histoire du peuple Ewe)», Vakpo Magazine.. Oa, wej d Mina u d Guin, san wul zouzong. In an gressan Kontext is s a Grenzregion zwischn dej Ashanti, Dahomey u Bariba gweng.Vgl. https://fr.wikipedia.org/w/index.php?title=Histoire_du_Togo&oldid=179378808#Histoire_du_peuplement_du_Togo I d 1470ga Jouana han d Portugisn i da Gengt pletzle aftaucht. Von n 16. Jh. bis is 18. Jh. is s nou a Mittl- oda Schwaarpunkt fia n oaganisiatn Menschnhandl woan, wesweng d Region aa "Skloufnkistna" ghoissn woan is. 1884 houd es Deitscha Reich vakindt, dass s duatn a deitschs Protektorat Togoland gem wiad. Nou en ejaschtn Weltkrejḡ hod ma den vo Deitschland vaspiltn Bsiitz unta de Gwinna von n Krejḡ aftoalt, u Frankreich houd Togo dakrejgt, dawal es Iwa von n Togoland õ England ganga un a Toal vo Ghana woan is.

Togo hod nou 1960 sa Unohangekait vo Frankreich daglengt u da Sylvanus Épiphanio Olympio is President woan. En 13. Jenna 1963 hod s an Militeaputsch gem u da President is vua da US-Botschaft von n Etienne Eyadéma, en spaadan Gnassingbé Eyadéma, zammgschossn woan.Nou https://en.wikipedia.org/w/index.php?title=Emmanuel_Bodjoll%C3%A9&oldid=956438155 : "Death at the gate". Time. 25. Jenna 1963. Vo 1963 bis 1967 is da Nicolas Grunitzky President gweng. 1967 is da Geduldsfon grissn u da Gnassingbé Eyadéma houd an Putsch gmacht; da Grunitzky hod se i s Exil tschapiat u da Gnassingbé Eyadéma is nou President von an anti-kommunistischn, nea-oa-parteiatn Stoot woan. 1993 hod s mejra-parteiata Woln gem, dej wou aweng irregulea oghebt hom; da Eyadéma houd owa dej Wol u d fulngatn zwou Woln fia si entschein kinna. Wej ar gstuam is, hod da Eyadéma mid 38 Jouana dej lengast Reḡiringszeid i da modeanan afrikanischn Gschicht gschafft."Obituary: Gnassingbe Eyadema", (5. Fewa 2005), BBC News, afgrouffn en 22. Mai 2007. Seid 2005 wiad da Suhn da Faure Gnassingbé fleisse zen Presidentn gwählt.

Togo is a tropischa Stoot z Westafrika, vo den wou d Wiatschaft stoak af Landwiatschaft fousst, midran Klima, wou d Földa u Wisn grouna loud. Dawal d uffezjella oda amtlicha Sprouch es Franzejsisch is, wean nemmadem bsundas de Gbe Sprochn gredt. Dej mejran hom a lokala Reliḡion, es git owa aa signifikante Mindahaitn vo Christn u Muslimm. Togo is a Mitglid vo d Vaointn Nazionna, da Afrikanischn Union, da Organisazion fia Islamische Zammoawat, da Sidatlantischn Friḏns- u Kooperazionszona, da Intanazionaln Organesazion fia Francofoni u da Westafrikanischn Wiatschaftsgmoischaft.

 Galeri 

 Beleg 

Kategorie:Staat in Afrika
Kategorie:Least Developed Country